Document ID: /roh_data/filtered/fineweb-2-filterrobots_roh.jsonl.gz/39824

Perquai ch'ils distributurs gronds ston serrar la saira pli baud, vulan els avrir lur supermartgads pli baud la damaun. Sco il Coop ha communitgà saja la finamira da reparter la glieud meglier durant l'entir di. A partir da glindesdi proxim enfin ils 2 da schaner avra Coop ses supermartgads, las partiziuns da mangiativas da Coop City sco er las filialas da Bau+Hobby en l'entira Svizra gia la damaun da las 07:00.
La mesemna aveva er la Migros annunzià da vulair adattar ils temps d'avertura ed avrir en tscherts cas pli baud la damaun.